— Тэма інавацыі была выбрана педагагічным калектывам невыпадкова. Наведванне музеяў адгрывае важную ролю ў азнаямленні дзяцей з гісторыяй і традыцыямі роднага краю, яго багаццямі. Разам з тым экскурсіі ў музеі для дзяцей дашкольнага ўзросту з’яўляюцца складанымі як у арганізацыі, так і ў правядзенні. Вось тут на выручку і могуць прыйсці электронныя сродкі навучання. Стварэнне віртуальнага рэгіянальнага музея дазволіць забяспечыць даступнасць і магчымасць шматразовага прымянення матэрыялаў, інтэрактыўнасць і пашырэнне магчымых межаў у пазнанні вялікай і малой радзімы маленькімі грамадзянамі, — падкрэсліла Вікторыя Цюко, якая выступае навуковым кансультантам праекта.